Riżultat tal-vot tas-CETA. Il-Ftehim Komprensiv Ekonomiku u Kummerċjali (CETA) bejn l-UE u l-Kanada li jimmira biex itejjeb il-kummerċ fil-prodotti u s-servizzi u l-flussi fl-investiment, ġie approvat mill-Parlament Ewropew nhar l-Erbgħa. Il-ftehim kummerċjali jista' jiġi applikat b'mod proviżorju minn April 2017. "Bl-adozzjoni tas-CETA, qed nagħżlu l-ftuħ u t-tkabbir u standards għolja minflok il-protezzjoniżmu u l-istagnazzjoni. Il-Kanada huwa pajjiż li miegħu naqsmu valuri komuni u li hu alleat li nistgħu nafdaw fuqhu. Flimkien nistgħu nibnu pontijiet minflok ħitan, għall-prosperità taċ-ċittadini. Is-CETA ser ikun mudell għall-ftehimiet futuri mad-dinja kollha", qal ir-relatur Artis Pabriks (EPP, LV) qabel il-vot. Il-ftehim ġie approvat b'408 voti fuvur, 254 vot kontra u 33 astensjoni. Titjib fil-kummerċ Is-CETA ser ineħħi t-tariffi fuq il-maġġoranza tal-prodotti u s-servizzi. Huwa jipprovdi wkoll għar-rikonoxximent reċiproku taċ-ċertifikazzjoni għal bosta tipi ta' prodotti. Il-Kanada ser tiftaħ is-swieq federali u muniċipali tagħha tal-akkwist pubbliku, li huma diġà miftuħa fl-Ewropa. Il-provdituri Ewropej ta' servizzi bħat-tbaħħir, it-telecoms, l-inġinjerija, jew tal-kontabilità ser ikollhom issa aċċess għas-suq Kanadiż. Ħarsien tal-prodotti agrikoli u tal-istandards soċjali Fit-taħdidiet, l-UE żgurat protezzjoni għal iżjed minn 140 indikazzjoni ġeografika Ewropeja għall-prodotti tax-xorb u l-ikel li jinbiegħu fil-Kanada. Ġew inklużi wkoll klawżoli dwar l-iżviIupp sostenibbli biex jiġu protetti l-istandards ambjentali u soċjali. Biex jiġi indirizzat it-tħassib tan-nies li l-ftehim kien ser jagħti wisq setgħat lill-kumpanniji multinazzjonali u li l-gvernijiet ma kienux ser ikunu kapaċi biex jgħaddu liġijiet biex jipproteġu s-saħħa, is-sigurtà jew l-ambjent, l-UE u l-Kanada jirrikonoxxu kemm fil-premessi kif ukoll f'dikjarazzjoni konġunta li d-dispożizzjonijiet japplikaw mingħajr preġudizzju għad-dritt domestiku li jingħaddu liġijiet. Eċċezzjonijiet Il-ftehim mhux ser ineħħi t-tariffi fl-oqsma tas-servizzi pubbliċi, is-servizzi tal-awdjoviżiv u tat-trasport, kif ukoll ftit prodotti agrikoli bħal dawk tal-ħalib, tat-tjur, u tal-bajd. Ħarsien tal-investiment aktar trasparenti B'risposta għall-pressjoni mill-Parlament Ewropew, il-mekkaniżmu kontroversjali ta' riżoluzzjoni ta' tilwim bejn stat u investitur ġie sostitwit mis- Sistema tal-Qrati dwar l-Investiment (ICS), li timmira li tiżgura li hemm kontroll mill-gvern dwar l-għażla tal-arbitri u li ttejjeb it-trasparenza. Ftehim ta' Sħubija Strateġika UE-Kanada L-MEPs taw il-kunsens tagħhom ukoll lill-ftehim ta' Sħubija Strateġika UE-Kanada (SPA). Dan il-ftehim li jikkomplimenta s-CETA, jimmira li jtejjeb il-kooperazzjoni bilaterali fuq bosta kwistjonijiet mhux relatati mal-kummerċ bħall-politika estera u ta' sigurtà, il-ġlieda kontra t-terroriżmu jew il-kriminalità organizzata, l-iżvilupp sostenibbli, ir-riċerka u l-kultura. L-SPA ġie approvat b'506 voti favur, 142 vot kontra u 43 astensjoni. Passi li jmiss Il-ftehim CETA jista' japplika proviżorjament fl-ewwel jum tat-tieni xhar minn meta' ż-żewġ naħat ikunu nnotifikaw lil xulxin li humakkompletaw il-proċeduri kollha interni. L-MEPs jistennew li dan ikun il-każ fl-1 ta' April 2017, l-aktar kmieni. Peress li s-CETA ġie ddikjarat ftehim imħallat mill-Kummissjoni, huwa ser ikollu jiġi rratifikat mill-parlamenti nazzjonali u reġjonali. In-negozjati tnedew f'Mejju 2009 u ġew konklużi f'Settembru 2014. L-UE u l-Kanada ffirmaw il-ftehim fit-30 ta' Ottubru 2016. Fl-2015 l-Ue importat prodotti mill-Kanada b'valur ta' EUR 28,3 biljun u esportat prodotti b'valur ta' EUR 35,2 biljun, ċifra li mistennijatikber b'iżjed minn 20% ladarba l-ftehim jiġi implimentat bis-sħiħ. Ikklikkja fuq l-ismijiet biex tara' l-interventi individwali li saru matul id-dibattitu qabel il-vot: , Kummissarju tal-UE, inkarigata mill-Kummerċ Internazzjonali Il-kummerċ bejn l-UE u l-Kanada huwa mistenni li jikber b'20% ladarba l-ftehim jiġi implimentat kompletament. Aqsam din il-kwotazzjoni ma' ħaddieħor: L-UE żgurat protezzjoni għal iżjed minn 140 indikazzjoni ġeografika Ewropeja għall-prodotti tax-xorb u l-ikel li jinbiegħu fil-Kanada. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Reġistrazzjoni tad-dibattitu (ikklikkja fuq 15.02.2017) Vidjo tal-konferenza stampa It-test tal-ftehim CETA Mistoqsijiet u tweġibiet mill-Kummissjoni (April 2016) Intervista bil-Facebook Live tar-relatur Artis Pabriks (EPP, LV) fit-23 ta' Jannar 2017 Profil tar-relatur Artis Pabriks (EPP, LV) Fajl proċedurali CETA Relatur dwar is-Sħubija Strateġika UE-Kanada Charles Tannock (ECR, UK) Sħubija Strateġika UE-Kanada Fajl proċedurali SPA Materjal awdjoviżiv għall-professjonisti Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF